b'\n_START_ARTICLE_\nCape Dorset\n_START_SECTION_\nHistoria\n_START_PARAGRAPH_\nDorsetin saarelta l\xc3\xb6ydettiin ensimm\xc3\xa4iset paleoeskimojen Dorsetin kulttuurin j\xc3\xa4tt\xc3\xa4m\xc3\xa4t merkit ja kulttuuri nimettiin sen mukaan. Dorsetin kulttuurin ihmiset eliv\xc3\xa4t alueella tiett\xc3\xa4v\xc3\xa4sti 1000-luvulta\xc2\xa0eaa. 1100-luvulle\xc2\xa0jaa.. Kehittyneempi eskimojen Thulen kulttuuri syrj\xc3\xa4ytti Dorsetin kulttuurin ehk\xc3\xa4 v\xc3\xa4kivaltaisesti. Niinp\xc3\xa4 nykyisin Cape Dorsetissa el\xc3\xa4v\xc3\xa4t inuiitit ovat my\xc3\xb6hemm\xc3\xa4n Thulen kulttuurin j\xc3\xa4lkel\xc3\xa4isi\xc3\xa4. Dorsetinniemen nimesi 24. syyskuuta 1631 kapteeni Luke Fox, brittil\xc3\xa4isen Edward Sackvillen, Dorsetin 4. jaarlin kunniaksi, joka oli Foxin luoteisv\xc3\xa4yl\xc3\xa4\xc3\xa4 etsineen tutkimusmatkan yksi rahoittaja. Hudson\xe2\x80\x99s Bay Company perusti alueelle kauppa-aseman vuonna 1913.'